Praktbladbille

Praktbladbille (Fasta fastuosa) er en bille som tilhører familiegruppen bladbiller (Chrysomelidae).

Praktbladbille er mellom 5-7 mm lang. Dekkvingene er har en kraftig metallglans, i en gullig grønn farge. Dekkvingene har tre klart blålige langsgående flekker, en på hver av dekkvingene og en over sømmen (midtlinjen). Dekkvingene har en uregelmessig punktur, med en antydning til langsgående rader. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Halsskjoldet har litt blått i bakkanten og dets sidekanter er tydelig rundet foran. Det er et innrykk («skulder») mellom halskjoldet og dekkvingene. Kroppen er litt langsmal og ikke så oval som bladbillene ofte er. Føttene (tarsene) er likt farget med skinnbeinet (tibia) og låret (femora).

Både larvene og de voksne (imago) billene lever av å spise blad på næringsplanten dauvnesle, Lamium album.

Praktbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

 Referanser 

 Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

 Eksterne lenker 

 Praktbladbille Chrysolina fastuosa - Fauna Europaea
 Norsk entomologisk forening

Kategori:Bladbiller
Kategori:Biller formelt beskrevet i 1763
Kategori:Dyr formelt beskrevet av Giovanni Antonio Scopoli